Bogdan Stancu

Bogdanas Sorinas Stanku (g. 1987 m. birželio 28 d. Piteštyje) – Rumunijos futbolininkas, žaidžiantis puolėjo pozicijoje Turkijos Süper Lig klube Gençlerbirliği SK Ankara.

Žaidėjo karjera 
Profesionalo karjerą pradėjo FC Argeș Pitești klube, trumpam buvo paskolintas CS Mioveni. Dėl kontrakto pažeidimo palikęs Miovenio klubą, persikėlė į FC Unirea Valahorum Urziceni. Po dvejų metų, 2008 m., pasirašė sutartį su FC Steaua București. Pirmajame sezone tapo rezultatyviausiu klubo žaidėju, pelniusiu 11 įvarčių. 2010–2011 m. sezono pirmoje pusėje per 27-es rungtynes Stancu pelnė 16 įvarčių. Tame pačiame sezone už €5 milijonus buvo parduotas Galatasaray SK. Po nesėkmingo starto metams buvo paskolintas Orduspor klubui, su kuriuo vėliau pasirašė ilgalaikę sutartį. Klubui iškritus iš Süper Lig, persikėlė į Ankaros Gençlerbirliği.

Tarptautinė karjera 
Nuo 2006 iki 2009 m. atstovavo Rumunijos U-21 rinktinei. Per tą laiką sužaidė 15 kartų bei pelnė 5 įvarčius.

2010 m. rugsėjo 3 d. debiutavo Rumunijos rinktinėje, rungtynėse prieš Albaniją 64-tą min. pakeitė Daniel Niculae. Tose pačiose rungtynėse pelnė savo pirmąjį įvartį. 2012 m. vasario 29 d. pelnė išlyginamąjį įvartį rungtynėse prieš Urugvajų. UEFA Euro 2016 m. čempionato pirmose rungtynėse prieš Prancūziją pelnė 11 m baudinį. Rungtynės baigėsi 2-1 šeimininkų pergale.

Dalyvavimas čempionatuose 

|}

Išnašos

Nuorodos 
 SOCCERWAY
 .national-football-teams.com

Rumunijos futbolininkai